OL-utøver spiddet av egen ski
Resultatet av den fæle ulykken i august ble en punktert lunge, operasjon og lang tid på sykehuset. Nå er langrennsløperen Watson, som deltok i OL i Sotsji på bedringens vei. Men ulykken var dramatisk.Født: 6. oktober 1989 Nasjon: Australia Gikk åtte verdenscuprenn sist sesong 62. plass på 30 km i Davos beste resultat. Debuterte i verdenscupen i 2010. Deltok under OL i Sotsji. Deltok i VM i 2013, Oslo-VM i 2011 og VM i 2009 Beste mesterskapsplassering: 51.plass, 50km under VM i 2009. - Jeg husker alt fra ulykken. Jeg mistet aldri bevisstheten. Da det første røret ble ført inn i lungen, var jeg omtåket. Men jeg kan huske at hele prosedyren var spesielt ekkel, forteller Callum Watson til VG i en sms. Legepersonell satte inn et såkalt thoraxdren som sette på plass i lungen for å begrense skaden ved lungeskade. Det var i semifinalen under sprinten i det australske mesterskapet på ski at den makabre episoden fant sted. Han falt i en sving og skituppen spiddet skiløperen. Den boret seg inn mellom to ribben. Den voldsomme kraften kjørte seg inn i lungen og punkterte den. - Da jeg krasjet forsøkte jeg å reise meg, men jeg ble veldig sjokkert da jeg følte luft forsvant ut av brystet. Jeg trodde aldri at dette noensinne kunne skje i et skirenn, forteller Watson.Hans svenske trener Mattias Nilsson ble forferdet da han fikk høre om episoden, som den australske skiløperen også har skrevet om på sin egen blogg. Nå har den unge skiløperen begynt å sove hjemme etter at han var ti dager på sykehuset. - Etter mye frem og tilbake ble det besluttet å oprere ham. Operasjonen er han fornøyd med og det føles godt. Så langt er det positiv, sier Nilsson til VG. Han håper at hans uheldige utøver fortsatt kan konkurrere kommende vinter. Watson gikk individuelt både 15 kilometeren, duathlonen og sprinten i OL. Det endte med 59. plass som best. - Rekonvalensen er fortsatt en smertefull prosess så langt, men burde bli bedre i løpet av de neste ukene, fortellerWatson som bor i VM-byen Falun i Sverige til vanlig.Det er nå blitt et problem for Watson at han har havnet i en forsikringstvist etter uhellet og nødhjelpen som kom med helikopter. Derfor mener treneren det viktigste som nå skjer er at løperen får økonomisk hjelp så han kan fortsette karrieren. Nå har treneren og folkene rundt Watson startet en innsamlingsaksjon slik at langrennsløperen skal slippe å betale det økonomiske kravet etter ulykken selv. Ifølge treneren er det mål om å samle inn 20.000 australske dollar (rundt 125.000 norske kroner). Treneren er forferdet over at noen kunne være så uheldig under en langrennskonkurranse, at man blir spiddet av egen ski. - Jeg har aldri hørt om noe lignende. Det virker veldig usannsynlig at noe slikt kan skje. Vår sport er forskånet for skader. Det føles utrolig, sier Nilsson.
Den australske OL-utøveren Callum Watson (24) opplevde skiløpernes mareritt da hans egen ski boret seg inn i brystet og punkterte lungen, under det australske mesterskapet.